K,t,i i, 
SX* { KOMMISSIONEN FOR DE EUROPÆISKE FÆLLESSKABER 
Bruxelles, den 01.07.1996 
KOM(96) 325 endelig udg. 
:m Forslag til 
RÅDETS FORORDNING (EF) 
om forlængelse af gyldighedsperioden for den midlertidige antidumpingtold på 
importen af tekstureret garn af endeløse polyesterfibre 
med oprindelse i Indonesien og Thailand 
(forelagt af Kommissionen) 

Begrundelse 
1. Kommissionen indførte ved forordning (EF) nr. 940/96 af 23. maj 1996 en 
midlertidig antidumpingtold på importen af tekstureret garn af endeløse 
polyesterfibre med oprindelse i Indonesien og Thailand. 
2. Undersøgelsen af de faktiske forhold er endnu ikke afsluttet. Kommissionen har 
derfor meddelt de eksportører, der er berørt af sagen, at den har til hensigt at 
forlænge gyldighedsperioden for den midlertidige told. Eksportørerne har ikke 
gjort indsigelse herimod. 
3. I overensstemmelse med artikel 11, stk. 5, i Rådets forordning (EØF) nr. 2423/88 
forelægger Kommissionen derfor Rådet et forslag til Rådets forordning om 
forlængelse af gyldighedsperioden for den midlertidige antidumpingtold på 
importen af tekstureret garn af endeløse polyesterfibre med oprindelse i 
Indonesien og Thailand med to måneder. 
i 
RÅDETS FORORDNING (EF) Nr. 
om forlængelse af gyldighedsperioden for den midlertidige antidumpingtold på 
importen af tekstureret garn af endeløse polyesterfibre 
med oprindelse i Indonesien og Thailand 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 384/96 af 22. december 1995 om 
beskyttelse mod dumpingimport fra lande, der ikke er medlemmer af Det Europæiske 
Fællesskab1, særlig artikel 23, 
under henvisning til Rådets forordning (EØF) nr. 2423/88 af 11. juli 1988 om beskyttelse 
mod dumpingimport eller subsidieret import fra lande, der ikke er medlemmer af Det 
Europæiske Økonomiske Fællesskab2, særlig artikel 11, 
under henvisning til forslag fra Kommissionen, og 
ud fra følgende betragtninger: 
Kommissionen indførte ved forordning (EF) nr. 940/96 af 23. maj 1996 en midlertidig 
antidumpingtold på importen af tekstureret garn af endeløse polyesterfibre med 
oprindelse i Indonesien og Thailand3; 
undersøgelsen af de faktiske forhold er endnu ikke afsluttet, og Kommissionen har 
meddelt de eksportører, som vides berørt af sagen, at den har til hensigt at foreslå en 
forlængelse af gyldighedsperioden for den midlertidige told med to måneder; 
eksportørerne har ikke gjort indsigelse herimod -
EFT nr.L 56 af 6.3.1996, s. 1. 
EFT nr. L 209 af 2.8.1988, s. 1. Forordning senest ændret ved forordning (EF) nr. 522/94 (EFT nr. 
L66af 10.3.1994, s. 10). 
EFTnr. L 128 af 29.5.1996, s. 3. 
i 
UDSTEDT FØLGENDE FORORDNING: 
Artikel 1 
Gyldighedsperioden for den midlertidige antidumpingtold på importen af tekstureret garn 
af endeløse polyesterfibre med oprindelse i Indonesien og Thailand, der indførtes ved 
Kommissionens forordning (EF) nr. 940/96, forlænges med to måneder og udløber den 1. 
december 1996. Antidumpingtolden finder ikke længere anvendelse, hvis Rådet inden 
denne dato træffer endelige foranstaltninger, eller proceduren afsluttes i henhold til 
artikel 9 i forordning (EØF) nr. 2423/88. 
Artikel 2 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. ........ .— 
Udfærdiget i Bruxelles, den 
På Rådets vegne 
4-
ISSN 0254-1459 
KOM(96) 325 endelig udg. 
DOKUMENTER 
DA 02 il 
Katalognummer : CB-CO-96-330-DA-C 
ISBN 92-78-06004-6 
Kontoret for De Europæiske Fællesskabers Officielle Publikationer 
L-298S Luxembourg